## Blokering af Sektornets IP-adresser.
Som det er nogen bekendt har Sektornets IP-adresser været blokeret i en lille måneds tid. Sektornet er med deres egne ord: "UNI•C har koblet hovedparten af de danske skoler på Sektornet - skolernes fælles adgang til internettet." Disse blokeringer er nu ved at udløbe og vi skal derfor beslutte om det skal gøres til en permanent ordning.
Før Sektornet blev blokeret havde jeg et par dage mulighed for at være aktiv seneste ændringer-patruljant i skoletiden, og det viste sig at være et fuldtidsarbejde at gendanne artikler til deres indhold før de blev udsat for de danske skoleelevers vulgære sprog. Uden for skoletiden er der også en del vandalisme fra skoleelver der derhjemme er i gang med lektierne (gætter jeg på), så de aktive patruljanter (hvilket desværre er alt for få, selv blandt administratorerne) bliver ikke arbejdsløse.
For mig er der ingen tvivl om at blokeringerne har været en succes når man ser på forhindring af vandalisme. Det at blokere for redigeringer, særligt når det er i længere tid eller permanent, er i strid med wiki-ånden, men jeg ser desværre ingen anden udvej, da jeg personligt meget hellere vil bidrage konstruktivt til Wikipedia, end at bruge min tid på at rydde op efter vandalers ukonstruktive hærværk.
Jeg hverken forventer eller lægger op til en stor debat, men ønsker især kommentarer fra de, der har erfaring med at patruljere i skoletiden (både administratorer og almindelige bidragydere), så vi hurtigt kan få afgjort om blokeringen af Sektornets IP-adresser skal fortsætte.
Et par referencer: og vores sletningslog.
 Jeg er for, at blokeringen af Sektornets IP-adresser fortsætter som en permanent ordning. -- 11. dec 2006 kl. 22:11 (CET)
Jeg er enig i at det skal være en permanent ordning. Vi skal bare tillade at folk kan oprette sig som brugere. I øvrigt synes jeg også vi skal benytte strategi overfor andre skoler, der gentagne gange begår hærværk, som er uden for sektornettet. -- 11. dec 2006 kl. 22:41 (CET)
 Enig men når den laves permanent bude vi lave en lille artikel i wp navnerummet hvor vi udførligt beskriver hvorfor og hvordan man kommer videre. Der skal så linkes til den fra blokerings teksten.-- 11. dec 2006 kl. 23:21 (CET)
 Jeg er bestemt også for at lave en permanent blokering. Jeg er dog ikke så begejstret for at tillade oprettelse af brugere. Gør vi det, er jeg bange for at vi bare vil se en stigning i mængden af vandalisme fra nyoprettede brugere. Og med den patruljeringsaktivitet der bliver lagt for dagen (hint, hint), er det noget urealistisk at vi 4-5 stykker, der bruger tid på det, også skal kunne overskue at patruljere redigeringer fra registrerede brugere. -- 12. dec 2006 kl. 11:24 (CET)
Mængden af hærværk i skoletiden er tydeligvis mindre nu end tidligere, hvorfor jeg kun kan tilslutte mig en permanent ordning. Eftersom over 90 % af bidragene fra disse skoler er hærværk finder jeg det unødvendigt at uddybe blokeringsbegrundelsen. Ligeledes er jeg heller ikke vild med, at de skal kunne oprette brugere. Enkelte personer vil måske oprette en bruger for at kunne skrive en enkelt fornuftig linie hver anden uge - resten vil blot udøve hærværk. -- 12. dec 2006 kl. 11:30 (CET)
Jeg er enig, blokeringen bør opretholdes og gøres til generel politik for skoler. Og så lige et spørgsmål, kan man patruljere, eller få adgang til at patruljere hvis man ikke er administrator? -- 12. dec 2006 kl. 12:29 (CET)
Jeg er også for permanent blokering, livet er for kort til patruljering på Wikipedia - i hvert fald hvis det kommer til at fylde så meget at det overskygger de sjovere opgaver her. Der skal være mulighed for, at man kan redigere trods blokeringen, hvis man opretter sig som bruger, men jeg synes, det er en dårlig ide, at informere om det i blokeringsteksten. Mvh 12. dec 2006 kl. 12:49 (CET)
Ja, lad os lave en permanent blokering, men jeg mener ikke at vi skal forhindre kontooprettelse. Det er dog ikke nødvendigt at reklamere for denne mulighed for at omgå blokeringen, så jeg er enig med Malene i at det ikke skal stå i blokeringsteksten. De der vitterligt er interesserede i at bidrage, og ikke af sig selv finder på at oprette sig som bruger, vil jo nok forsøge at kontakte os, og kan så få besked om hvad de skal gøre. Vi skal jo passe på ikke at skyde os selv i foden, vi vil jo gerne have flere seriøse skribenter, ik'? Mvh 12. dec 2006 kl. 13:16 (CET)
Osse enig med Maitch, Malene og Danielle. Jeg ved ikke om vi skal gøre det til en generel politik for skoler - Sektornet er nemt at blokere og evt. senere fjerne igen. Hvis vi skal have 2-300 skoleblokeringer bliver det en arbejdsopgave. Så hellere en lidt mere aggressiv blokeringspolitik for de daglige ballademagere. 2-timersblokeringen tiltaler den bløde mand i mig, men hvis de kommer igen indenfor et par dage med balladen, er en uge i boksen fint med mig. Og til de registrerede ballademagere ville det være smart, hvis man kunne sætte en bit for dem, hvis deres første redigeringer var ren vandalisme, og den bevirkede en synlig markering i "seneste ændringer". Så er de nemmere at holde øje med, og bitten kan så fjernes igen, hvis de begynder at bidrage seriøst. Det er jo set før. -- 13. dec 2006 kl. 10:52 (CET)
 Jeg eskalerer som regel blokeringstiden, hvis jeg bemærker at der er tale om en genganger. Vi har mulighed for at registere vandaler i den nye vandalisme-IRC-kanal (#vandalism-da-wp).
 I det hele taget kan jeg anbefale alle vandalbekæmpere at benytte IRC i forbindelse med bekæmpelsen af vandalisme, hvor #da.wikipedia er nyttig, da alle de seneste ændringer automatisk sendes dertil, straks når de registreres. Læs mere om Wikipedia og IRC på - kig først forbi #wikipedia-da for hjælp og vejledning. - 
Desværre kan jeg ikke IRC'e i arbejdstiden - der er en firewall, som kommer i vejen, og jeg har ingen arbejdsmæssig grund til at få prikket hul i den. -- 13. dec 2006 kl. 15:38 (CET)
Havde samme problem i en databar på DTU. Jeg løste det med i SSH tundel. En anden løsning var at sætte en php baseret web klient op.-- 13. dec 2006 kl. 16:04 (CET)
## Opsamling.
Ud fra ovenstående tilkendegivelser, mener jeg at kunne se en koncensus om følgende:
Hvis ovenstående er noget der er enighed om, skal vi have skrevet forklaringen, hvorefter jeg vil kontakte UNI-C/Sektornet, for dels at orientere om tiltaget, og dels spørge pænt efter en komplet liste over adresserne. -- 13. dec 2006 kl. 19:30 (CET)
## Er denne blokering udløbet?
Så vidt jeg kan se er denne blokering udløbet. Hvis det er tilfældet, vil jeg foreslå at en med viden om hvordan det gøres får genstartet blokeringen. -- 8. jan 2007 kl. 08:51 (CET)
 Der er, jf. ovenstående, konsensus om at gennemføre en permanent blokering. Det eneste vi mangler er sådan set bare en fornuftig begrundelse at linke til. Jeg har skrevet en outline af hvad jeg mener der skal stå i den, men jeg har bare ikke haft inspirationen til at få det formuleret på en fornuftig måde. -- 8. jan 2007 kl. 10:33 (CET)
 Jeg har nu lavet et første udkast til vi kan henvise til fra blokeringsbeskrivelsen, så hvis det er noget der kan findes almindelig enighed om, begynder jeg at blokere sektornet-adresser, når de bliver taget i at begå hærværk. -- 9. jan 2007 kl. 10:05 (CET)
Fint med mig lad os komme i gang-- 9. jan 2007 kl. 10:45 (CET)
Jeg har lavet et par ændringer, men det så også fint ud før det. Måske vi skulle sætte en eller anden tidsfrist for en evaluering af effekten, nok primært administratorerne imellem, måske hjulpet af noget statestik fra slette-loggen hvis det kan lade sig gøre. Jeg forestiller mig en måned eller lignende. -- 9. jan 2007 kl. 11:25 (CET)
 Vi har sådan set allerede evalueret effekten af blokeringen i december måned, hvilket er mundet ud i den konsensus vi har ovenfor. Med hensyn til din tilretning af forklaringssiden, tror jeg at det er lidt uhensigtsmæssigt at henvise til en metode til at omgå blokeringen. -- 9. jan 2007 kl. 11:28 (CET)
 Jeg mener bare at vi skal gøre opmærksom på at man stadig kan redigere hvis blot man opretter en konto, det er vist også policy på wikipedia. Desuden tror jeg at det er de færeste vandaler der når frem til forklaringssiden. -- 9. jan 2007 kl. 11:34 (CET)
 At dømme efter den mængde hærværk som visse administrator-brugersider bliver udsat for fra tid til anden, kan vi vist roligt udlede at der er en ikke uvæsentlig andel af vandalerne der læser videre end til "Du er blokeret". Hvad angår policy på wikipedia, så er det jo den vi er ved at skabe en konsensus om her, så vi er ikke nødvendigvis bundet af hvad andre gør. -- 9. jan 2007 kl. 11:41 (CET)
 (Redigeringskonflikt skrevet til Morten LJ indlæg) er nu ret opfindsomme. Vi havde også i forsøgsperioden en del hærværkskonti. Hvis det giver en øget mængde hærværkskonti kan beskeden jo fjernes igen. Dog er det lidt at pile broden af pilen.-- 9. jan 2007 kl. 11:45 (CET)
 Jeg kan godt se jeres pointe og selvfølgelig skal vi have vores egen policy. Men målet med Wikipedia er jo at lave en encyklopædi hvor, "hvem som helst når som helst kan redigere en hvilken som helst artikel". Det gradbøjer vi jo lidt her. Men jeg synes vi skal fjerne mine ændringer i denne retning og så få effektueret denne blokering med det samme, indholdet af forklaringssiden kunne så passende fortsætte på dennes diskussionsside (med mindre vandalerne også finder den, i så fald skulle vi nok holde diskussionen her :-). -- 9. jan 2007 kl. 12:07 (CET)
